Avis juridique important

|

52000SC1728

Σχέδιο αόφασης της Μεικτής Επιτροπής ΕΚ-Ελβετίας για την τροποποίηση του πρωτοκόλλου 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά τον ορισμό της εννοίας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας - Σχέδιο της Κοινής Θέσης της Κοινότητας  /* SEC/2000/1728 τελικό */

Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΕΛΒΕΤΙΑΣ για την τροποποίηση του πρωτοκόλλου 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά τον ορισμό της εννοίας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας - Σχέδιο της Κοινής Θέσης της Κοινότητας(υποβληθέν από την Επιτροπή)AITIOΛΟΓΙΚΗ ΕΚΘΕΣΗ1. ΓΕΝΙΚΑ1.1. Οι κανόνες καταγωγής διαδραματίζουν σημαντικό ρόλο για την ορθή λειτουργία των συμφωνιών ελευθέρων συναλλαγών μεταξύ της Κοινότητας και των εμπορικών εταίρων της. Οι διαφορές στους κανόνες καταγωγής των διαφόρων συμφωνιών που έχει υπογράψει η Κοινότητα αποτελούν, στην πράξη, εμπόδιο στο εμπόριο.1.2. Σε συνέχεια των συμπερασμάτων του ευρωπαϊκού συμβουλίου που συνήλθε στο Έσεν, το Δεκέμβριο 1994, άρχισε η εφαρμογή προγράμματος με σκοπό την καθιέρωση πανομοιότυπων κανόνων καταγωγής στο πλαίσιο της συμφωνίας για τον ΕΟΧ, των συμφωνιών με τις χώρες ΕΖΕΣ και των συμφωνιών με τις χώρες της Κεντρικής και Ανατολικής Ευρώπης (ΧΚΑΕ), τα τρία κράτη της Βαλτικής και τη Σλοβενία (14 συμφωνίες).1.3. Συντάχθηκε ένα μοντέλο πρωτοκόλλου καταγωγής που συμπεριλήφθηκε στις εν λόγω 14 συμφωνίες και τέθηκε σε εφαρμογή την 1η Ιανουαρίου 1997. Με τον τρόπο αυτό, το εμπόριο μεταξύ όλων των ενδιαφερομένων χωρών τέθηκε στις ίδιες βάσεις. Το σύστημα είναι γνωστό ως "πανευρωπαϊκό σύστημα σώρευσης". Την 1η Ιανουαρίου 1999, η Τουρκία συμπεριλήφθηκε στο σύστημα αυτό, αλλά μόνο για τα βιομηχανικά προϊόντα.1.4. Οι κανόνες καταγωγής πρέπει να δύνανται να προσαρμόζονται συνεχώς στις τεχνικές, πολιτικές και οικονομικές απαιτήσεις της ζώνης ελευθέρων συναλλαγών στην οποία εφαρμόζονται. Από την 1η Ιανουαρίου 1997, θεωρήθηκαν αναγκαίες κάποιες τροποποιήσεις. ορισμένες από τις τροποποιήσεις αυτές θεσπίστηκαν και τέθηκαν σε ισχύ την 1η Ιανουαρίου 1999 και την 1η Ιανουαρίου 2000 αντίστοιχα.2. ΤΡΟΠΟΠΟΙΗΣΕΙΣ ΤΩΝ ΚΑΝΟΝΩΝ ΚΑΤΑΓΩΓΗΣ ΤΗΣ ΣΥΜΦΩΝΙΑΣ ΓΙΑ ΤΟΝ ΕΟΧ, ΤΩΝ ΣΥΜΦΩΝΙΩΝ ΕΚ-ΕΖΕΣ ΚΑΙ ΤΩΝ ΣΥΜΦΩΝΙΩΝ ΜΕ ΤΙΣ ΧΚΑΕ, ΤΑ ΚΡΑΤΗ ΤΗΣ ΒΑΛΤΙΚΗΣ ΚΑΙ ΤΗ ΣΛΟΒΕΝΙΑ2.1 Από τη θέση σε ισχύ του μοντέλου του πρωτοκόλλου καταγωγής, προέκυψαν δυσκολίες όσον αφορά την ερμηνεία και την εφαρμογή του άρθρου 7 ("ανεπαρκής επεξεργασία ή μεταποίηση"). Προτείνεται, λοιπόν, ένα νέο, σαφέστερο κείμενο, που βασίζεται στο ισχύον κείμενο και λαμβάνει υπόψη την ανάγκη για προσθήκη ορισμένων εργασιών που δεν καλύπτονταν προηγουμένως από το συγκεκριμένο άρθρο. Οι επιπτώσεις της τροποποίησης στον καθορισμό του αν συγκεκριμένο προϊόν έχει τον χαρακτήρα καταγωγής είναι ασήμαντες. αυτή αφορά κυρίως την παραχώρηση του χαρακτήρα καταγωγής σε προϊόντα που προέρχονται από κάποια χώρα. Η τροποποίηση δεν έχει επιπτώσεις στην προτιμησιακή μεταχείριση στους περισσότερους τομείς. Οι οικονομικές συνέπειες για την Κοινότητα είναι, συνεπώς, αμελητέες, ενώ η πρόταση εξασφαλίζει μεγαλύτερη διαφάνεια τόσο για τις τελωνειακές αρχές όσο και για τις επιχειρήσεις.2.2. Οι κανόνες καταγωγής στις συμφωνίες με τις ΧΚΑΕ, τα κράτη της Βαλτικής και τη Σλοβενία, προβλέπουν ότι μέχρι τις 31 Δεκεμβρίου 2000 είναι δυνατό να χρησιμοποιούνται 2000 σταθεροί συντελεστές στις περιπτώσεις όπου απαγορεύεται η επιστροφή ή παρέχονται δασμολογικές απαλλαγές. Η Βουλγαρία και η Ουγγαρία ζήτησαν την παράταση της δυνατότητας αυτής για ένα ακόμη έτος. Προτείνεται να ικανοποιηθεί το αίτημα και να ισχύσει η παράταση για όλες τις συμφωνίες. Η εν λόγω παράταση δεν θα επιφέρει οικονομικές δυσχέρειες στην Κοινότητα και δεν θα αφορά τις συμφωνίες ΕΚ-ΕΖΕΣ και ΕΟΧ.2.3. Αν και δεν αναφέρεται σαφώς στο νομικό κείμενο, αποτελεί γενικώς παραδεκτή αρχή ότι πανομοιότυπες καταγόμενες και μη καταγόμενες ύλες που πρόκειται να χρησιμοποιηθούν για το προϊόν θα πρέπει να είναι σαφώς διαχωρισμένες. Είναι, ωστόσο, δυνατό να προκύψουν σημαντικές δαπάνες ή δυσκολίες όσον αφορά τη διατήρηση χωριστών αποθεμάτων και, συνεπώς, προτείνεται οι τελωνειακές αρχές να δύνανται, υπό ορισμένες προϋποθέσεις, να επιτρέπουν την εφαρμογή της μεθόδου του λεγόμενου "λογιστικού διαχωρισμού". Το γεγονός αυτό δεν έχει οικονομικές συνέπειες για την Κοινότητα, αλλά παρέχεται προς διευκόλυνση των ενδιαφερομένων επιχειρήσεων.2.4. Οι κανόνες καταγωγής περιλαμβάνουν ορισμένα ποσά που εκφράζονται σε ευρώ. Το άρθρο 30 αφορά το ισόποσο σε εθνικά νομίσματα και τον τρόπο καθορισμού του από τη χώρα εξαγωγής και κοινοποίησής του στην Επιτροπή. Προτείνεται μια νέα διατύπωση για το εν λόγω άρθρο, με την οποία διευκρινίζονται ορισμένα θέματα που προέκυψαν σχετικά με την ερμηνεία και την εφαρμογή του και θεσπίζονται μέτρα που επιτρέπουν στις χώρες να στρογγυλεύουν το αποτέλεσμα της μετατροπής στο εθνικό τους νόμισμα.Σύμφωνα με την πρόταση, οι χώρες δεν θα υποχρεούνται να τροποποιούν τα ισόποσα στο εθνικό τους νόμισμα όταν οι μεταβολές παραμένουν εντός συγκεκριμένων ορίων. Το γεγονός αυτό θα μειώσει το διοικητικό φόρτο των ενδιαφερομένων εθνικών διοικήσεων και θα εξασφαλίσει μεγαλύτερη σταθερότητα των ποσών σε εθνικό νόμισμα προς όφελος των επιχειρήσεων.2.5. Προτείνονται ορισμένες τεχνικού χαρακτήρα τροποποιήσεις του άρθρου 1 και του άρθρου 22. Οι τροποποιήσεις αυτές αποσκοπούν στην αποκατάσταση ορισμένων προβλημάτων μεταξύ των διαφόρων γλωσσικών εκδόσεων των συγκεκριμένων άρθρων.2.6. Στο πλαίσιο τροποποίησης του παραρτήματος ΙΙ προτείνεται, όσον αφορά τις κλάσεις ΕΣ 5309 έως 5311, να χρησιμοποιούνται μη καταγόμενα νήματα γιούτας για την κατασκευή των προϊόντων που καλύπτουν οι εν λόγω κλάσεις. Επειδή δεν παράγεται τέτοιο νήμα στην Κοινότητα ή σε άλλη χώρα την οποία αφορούν οι εν λόγω συμφωνίες, η παροχή της δυνατότητας χρησιμοποίησης μη καταγόμενου νήματος γιούτας εξυπηρετεί τις επιχειρήσεις που κατασκευάζουν τα σχετικά προϊόντα.3. ΣΥΜΠΕΡΑΣΜΑΤΑΗ πρόταση που περιλαμβάνεται στο παράρτημα είναι μια από τις 14 προτάσεις που αποσκοπούν στην περαιτέρω βελτίωση της λειτουργίας του κοινού συστήματος των κανόνων καταγωγής. Οι 14 αυτές προτάσεις θα ήταν σκόπιμο να αντιμετωπίζονται ως ενιαία δέσμη. Για να εξακολουθήσουν να ισχύουν οι τρέχοντες διακανονισμοί που επιτρέπουν την πανευρωπαϊκή σώρευση των επεξεργασιών και μεταποιήσεων, είναι σημαντικό να τεθούν σε ισχύ ταυτοχρόνως δηλαδή την 1η Ιανουαρίου 2001.Η Επιτροπή, επομένως, καλεί το Συμβούλιο να καθορίσει κοινή θέση που θα υποβληθεί στις επιτροπές, οι οποίες προβλέπονται σε καθεμία από τις σχετικές συμφωνίες.Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΚ-ΕΛΒΕΤΙΑΣ για την τροποποίηση του πρωτοκόλλου 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά τον ορισμό της εννοίας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας(κείμενο πoυ παρoυσιάζει για τον EOX)Η ΜΙΚΤΗ ΕΠΙΤΡΟΠΗ,Έχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας [1], που στο εξής θα καλείται "η συμφωνία", και που υπογράφηκε στις Βρυξέλλες στις 22 Ιουλίου 1972,[1]  ΕΕ L300, 31.12.1972, σ. 189.το πρωτόκολλο 3 όσον αφορά τον ορισμό της εννοίας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας, που στο εξής θα καλείται "το πρωτόκολλο 3" και ειδικότερα το άρθρο 38Εκτιμώντας τα εξής:(1) Ορισμένες τροποποιήσεις τεχνικού χαρακτήρα αποσκοπούν στην αποκατάσταση προβλημάτων μεταξύ των διαφόρων γλωσσικών εκδόσεων του κειμένου.(2) Ο κατάλογος των ανεπαρκών επεξεργασιών και μεταποιήσεων χρειάζεται τροποποίηση για να διασφαλιστεί η ορθή ερμηνεία και για να συμπεριληφθούν ορισμένες εργασίες που δεν περιλαμβάνονταν προηγουμένως σ'αυτόν.(3) Προέκυψε η ανάγκη για καθιέρωση συστήματος λογιστικού διαχωρισμού των καταγόμενων και των μη καταγόμενων υλών, υπό την προϋπόθεση έκδοσης άδειας εκ μέρους των τελωνειακών αρχών.(4) Οι διατάξεις σχετικά με τα ποσά που εκφράζονται σε ευρώ θα πρέπει να επανεξεταστούν ώστε να διευκρινιστεί η διαδικασία και να εξασφαλιστεί μεγαλύτερη σταθερότητα ως προς το επίπεδο των ποσών σε εθνικά νομίσματα.(5) Για να ληφθεί υπόψη η έλλειψη παραγωγής ορισμένων υλών στις σχετικές χώρες, πρέπει να πραγματοποιηθεί διόρθωση στον κατάλογο των απαιτούμενων επεξεργασιών και μεταποιήσεων στις οποίες υποβάλλονται οι μη καταγόμενες ύλες για να αποκτήσουν τον χαρακτήρα καταγωγής,ΑΠΟΦΑΣIΖΕI:Άρθρο 1Το πρωτόκολλο 3 για τον καθορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας τροποποιείται ως ακολούθως:1. Το άρθρο 1 σημείο (θ) αντικαθίσταται από τα εξής:(θ) «προστιθέμενη αξία», η τιμή εκ του εργοστασίου αφού αφαιρεθεί η δασμολογητέα αξία εκάστης των ενσωματωθεισών υλών που είναι καταγωγής των άλλων χωρών που αναφέρονται στα άρθρα 3 και 4 ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβάλλεται για τα προϊόντα στην Κοινότητα ή τη Ελβετικής Συνομοσπονδίας.2. Το άρθρο 7 αντικαθίσταται από τα εξής:"Άρθρο 7Ανεπαρκής επεξεργασία ή μεταποίηση1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ως ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι προϋποθέσεις του άρθρου 6:(α) εργασίες συντήρησης που εξασφαλίζουν τη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους,(β) διαιρέσεις και συνενώσεις δεμάτων,(γ) πλύση, καθαρισμός, αφαίρεση σκόνης, οξειδίων, ελαίων, χρωμάτων ή άλλων επικαλύψεων,(δ) σιδέρωμα κλωστοϋφαντουργικών ειδών,(ε) απλές εργασίες βαφής και στίλβωσης,(στ) αποφλοίωση, μερική ή ολική λεύκανση, στίλβωση και γυάλισμα δημητριακών και ρυζιού,(ζ) εργασίες για το χρωματισμό ζάχαρης και την κατασκευή κύβων ζάχαρης,(η) αφαίρεση του φλοιού, των κουκουτσιών και του κελύφους φρούτων, καρπών και λαχανικών,(θ) ακόνισμα, απλή λείανση ή απλός τεμαχισμός,(ι) κοσκίνισμα, διαλογή, ταξινόμηση, κατάταξη, διαβάθμιση, συνδυασμός (συμπεριλαμβανομένης της σύνθεσης σειρών εμπορευμάτων),(κ) απλή τοποθέτηση σε φιάλες, δοχεία, φιαλίδια, σάκους, κουτιά, στερέωση επί λεπτοσανίδων κ.λπ. και κάθε άλλη απλή εργασία συσκευασίας,(λ) επίθεση ή εκτύπωση σημάτων, ετικετών, λογοτύπων ή άλλων παρόμοιων διακριτικών σημείων στα προϊόντα ή στις συσκευασίες τους,(μ) απλή ανάμειξη προϊόντων, έστω και διαφορετικού είδους,(ν) απλή συνένωση μερών για την κατασκευή ενός πλήρους προϊόντος ή αποσυναρμολόγηση προϊόντων στα μέρη τους,(ξ)) συνδυασμός δύο ή περισσοτέρων εργασιών που προβλέπονται στα στοιχεία α) έως ν),(ο) σφαγή ζώων.2. Όλες οι εργασίες που διενεργούνται εντός της Κοινότητας ή της Ελβετικής Συνομοσπονδίας σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί, αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1.3. Το ακόλουθο άρθρο παρεμβάλλεται μετά το άρθρο 20:"Άρθρο 20αΛογιστικός διαχωρισμός1. Όταν η χωριστή διατήρηση αποθεμάτων καταγόμενων και μη καταγόμενων υλών πανομοιότυπων και εναλλασσόμενων συνεπάγεται υψηλό κόστος ή σημαντικά προβλήματα, οι τελωνειακές αρχές έχουν τη δυνατότητα μετά από γραπτή αίτηση των ενδιαφερομένων να επιτρέπουν την εφαρμογή της μεθόδου του λεγόμενου "λογιστικού διαχωρισμού" για τη διαχείριση αυτών των αποθεμάτων.2. Η μέθοδος αυτή πρέπει να μπορεί να διασφαλίσει ότι, για συγκεκριμένη περίοδο αναφοράς, ο αριθμός των παραγόμενων προϊόντων που θα ήταν δυνατό να θεωρηθούν ως "καταγόμενα" είναι ο ίδιος με αυτόν που θα είχε προκύψει αν είχε υπάρξει φυσικός διαχωρισμός των αποθεμάτων.3. Οι τελωνειακές αρχές έχουν την ευχέρεια να παρέχουν την εν λόγω άδεια, εφόσον πληρούνται οι προϋποθέσεις που κρίνονται αναγκαίες.4. Η μέθοδος αυτή διαμορφώνεται και εφαρμόζεται βάσει των γενικών λογιστικών αρχών που ισχύουν στη χώρα παραγωγής του προϊόντος.5. Ο δικαιούχος της εν λόγω διευκόλυνσης μπορεί να εκδίδει ή να ζητεί την έκδοση πιστοποιητικών καταγωγής, κατά περίπτωση, για την ποσότητα των προϊόντων που δύνανται να θεωρούνται ως καταγόμενα. Μετά από αίτηση των τελωνειακών αρχών, ο δικαιούχος υποβάλλει δήλωση σχετικά με τον τρόπο διαχείρισης των ποσοτήτων.6. Οι τελωνειακές αρχές παρακολουθούν τον τρόπο χρησιμοποίησης της άδειας και μπορούν να την ανακαλούν ανά πάσα στιγμή, εφόσον ο δικαιούχος την χρησιμοποιεί κατά τον μη δέοντα τρόπο ή δεν πληροί οποιαδήποτε από τις λοιπές προϋποθέσεις που παρατίθενται στο παρόν πρωτόκολλο.4. Στο άρθρο 22 παράγραφος 1 πρώτη πρόταση προστίθενται τα εξής μετά τη λέξη "εξαγωγέα":  'καλούμενο εφεξής "εγκεκριμένος εξαγωγέας"',5. Το άρθρο 30 αντικαθίσταται από τα εξής:"Άρθρο 30Ποσά εκφρασμένα σε ευρώ1. Για την εφαρμογή των διατάξεων του άρθρου 21 παράγραφος 1 στοιχείο β) και του άρθρου 26 παράγραφος 3 στις περιπτώσεις όπου τα προϊόντα τιμολογούνται σε νόμισμα άλλο από το ευρώ, το ισόποσο των εθνικών νομισμάτων των χωρών που αναφέρονται στα άρθρα 3 και 4 σε ευρώ καθορίζεται ετησίως από κάθε μια από τις ενδιαφερόμενες χώρες.2. Οι αποστολές υπάγονται στις ευνοϊκές διατάξεις του άρθρου 21 παράγραφος 1 στοιχείο β) ή του άρθρου 26 παράγραφος 3 με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η σχετική χώρα.3. Τα ποσά που εκφράζονται στο εθνικό νόμισμα μιας συγκεκριμένης χώρας, είναι ισοδύναμα με την αντίστοιχη αξία, στο εθνικό νόμισμα αυτής της χώρας, του ευρώ, την πρώτη εργάσιμη ημέρα του Οκτωβρίου. Τα ποσά ανακοινώνονται στην Ευρωπαϊκή Επιτροπή μέχρι τις 15 Οκτωβρίου και ισχύουν από την 1η Ιανουαρίου του επομένου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά.4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5%. Κάθε χώρα μπορεί να διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα, εφόσον κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού πριν από τη στρογγυλοποίηση οδηγεί σε αύξηση μικρότερη από 15% του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, αν η μετατροπή δεν οδηγεί σε μείωση της ισοδύναμης αξίας.5. Τα ποσά που εκφράζονται σε ευρώ επανεξετάζονται από την επιτροπή σύνδεσης μετά από αίτηση της Κοινότητας ή της Ελβετικής Συνομοσπονδίας. Κατά τη διενέργεια της εν λόγω επανεξέτασης, η επιτροπή σύνδεσης εξετάζει αν επιδιώκεται η διατήρηση των συνεπειών των σχετικών ορίων με πραγματικούς όρους. Για το σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ."6. Το παράρτημα ΙΙ τροποποιείται ως ακολούθως:Το κείμενο των κλάσεων 5309 έως 5311 του ΕΣ αντικαθίσταται από τα ακόλουθα:>ΘΕΣΗ ΠIΝΑΚΑ>(1) Για τους ειδικούς όρους όσον αφορά τα προϊόντα που κατασκευάζονται από μίγμα υφαντικών υλών, βλ. εισαγωγικό σημείωμα 5Άρθρο 2Η παρούσα απόφαση αρχίζει να ισχύει την ημέρα της έκδοσής της.Εφαρμόζεται από την 1η Ιανουαρίου 2001.Έγινε στις Βρυξέλλες, στιςΓια τη Μικτή ΕπιτροπήΟ ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ1. Τιτλοσ τησ ενεργειασΠρόταση για τροποποίηση του πρωτοκόλλου 4 για τον καθορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας που περιλαμβάνεται στη συμφωνία για τον Ευρωπαϊκό Οικονομικό Χώρο και στις διάφορες ευρωπαϊκές συμφωνίες μεταξύ της ΕΚ και των ΧΚΑΕ, των κρατών της Βαλτικής και της Σλοβενίας και του πρωτοκόλλου 3 των συμφωνιών ελεύθερων συναλλαγών μεταξύ της ΕΚ και των χωρών της ΕΖΕΣ.2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥΚεφάλαιο 12, άρθρο 120 (μηδενικός δασμός)3. Νομική βάσηΆρθρο 133 της συνθήκης4. ΣτόχοςΟι στόχοι της ενέργειας είναι οι ακόλουθοι:4.1. Να διασφαλιστεί η ορθή ερμηνεία του καταλόγου των εργασιών ανεπαρκούς επεξεργασίας ή μεταποίησης και να προστεθούν σ'αυτόν μερικές εργασίες που δεν καλύπτονταν προηγουμένως.4.2. Να παραταθεί η ενδεχόμενη εφαρμογή σταθερών συντελεστών στις περιπτώσεις όπου απαγορεύεται η επιστροφή ή παρέχονται δασμολογικές απαλλαγές. (δεν ισχύει για τις συμφωνίες ΕΟΧ και ΕΚ-ΕΖΕΣ)4.3. Να καθιερωθεί σύστημα λογιστικού διαχωρισμού των καταγόμενων και των μη καταγόμενων υλών, μετά την έκδοση σχετικής άδειας των τελωνειακών αρχών.4.4. Να διευκρινιστούν οι διατάξεις σχετικά με τα ποσά που εκφράζονται σε ευρώ και να εξασφαλιστεί μεγαλύτερη σταθερότητα του επιπέδου των ποσών σε εθνικά νομίσματα.4.5. Να δοθούν λύσεις στα προβλήματα μεταξύ των διαφόρων γλωσσικών εκδόσεων του κειμένου.4.6. Να επανεξεταστει, σε μια περίπτωση, ο κανόνας που αφορά την επεξεργασία ή τη μεταποίηση μη καταγόμενων υλών που προσδίδουν τον χαρακτήρα καταγωγής.5. Δημοσιονομικές επιπτώσειςΗ πρόταση δεν έχει δημοσιονομικές επιπτώσεις


Avis juridique important

|

52002SC0639

Σχέδιο απόφαση της μικτής Επιτροπής του ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας  /* SEC/2002/0639 τελικό */

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Το πρωτόκολλο 31 της συμφωνίας για τον ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΟΧ ΕΖΕΣ εκτός του πλαισίου των τεσσάρων ελευθεριών.2. Το συνημμένο σχέδιο απόφασης της Μικτής Επιτροπής του ΕΟΧ αποβλέπει στην τροποποίηση του πρωτοκόλλου 31 ούτως ώστε να επεκταθεί η συνεργασία στον τομέα της πολιτικής προστασίας. Προβλέπει πλαίσιο συνεργασίας και καθορίζει τους όρους εφαρμογής για την πλήρη συμμετοχή των κρατών ΕΟΧ ΕΖΕΣ στον κοινοτικό μηχανισμό στον εν λόγω τομέα (απόφαση 2001/792/EK, Ευρατόϴ) του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας).3. Σύμφωνα με το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις αυτές κατόπιν προτάσεως της Επιτροπής.4. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή ελπίζει ότι, τον Ιούνιο του 2002, θα μπορέσει να παρουσιάσει τη θέση της Κοινότητας στη Μικτή Επιτροπή του ΕΟΧ.Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής 'η συμφωνία', και ιδίως τα άρθρα 86 και 98,Εκτιμώντας τα εξής:(1) Το πρωτόκολλο 31 της συμφωνίας τροποποιήθηκε με την απόφαση αριθ. ... της ... [1] της Μικτής Επιτροπής του ΕΟΧ.[1]  ΕΕ L ...(2) Η απόφαση 2001/792/ΕΚ, Ευρατόϴ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας [2] πρέπει να ενσωματωθεί στη συμφωνία.[2]  ΕΕ L 297 της 15.11.2001, σ. 7.(3) Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας από 1ης Ιανουαρίου 2003,ΑΠΟΦΑΣΙΖΕΙ:Άρθρο 1Το άρθρο 10 (πολιτική άμυνα) του πρωτοκόλλου 31 της συμφωνίας τροποποιείται ως εξής:1. Το κείμενο της παραγράφου 5 αντικαθίσταται από το ακόλουθο κείμενο:'Τα κράτη ΕΖΕΣ συμμετέχουν στα κοινοτικά προγράμματα δράσης και στους μηχανισμούς που αναφέρονται στην παράγραφο 8.'2. Στις παραγράφους 6 και 7 οι λέξεις 'Κοινοτικά προγράμματα δράσης' αντικαθίστανται με τις λέξεις 'Κοινοτικά προγράμματα δράσης και μηχανισμοί'.3. Το κείμενο της παραγράφου 8, εκτός από τις περιπτώσεις, αντικαθίσταται από το ακόλουθο κείμενο:'Οι ακόλουθες κοινοτικές πράξεις, καθώς και οι πράξεις που απορρέουν από αυτές, αποτελούν αντικείμενο του παρόντος άρθρου:(α) Κοινοτικές πράξεις που τίθενται σε ισχύ έως την 1η Ιανουαρίου 2000:'4. Μετά το στοιχείο α) της παραγράφου 8 προστίθεται το ακόλουθο στοιχείο:'(β) Κοινοτικές πράξεις που τίθενται σε ισχύ από την 1η Ιανουαρίου 2003:- 32001 D 0792: Απόφαση 2001/792/ΕΚ, Ευρατόϴ του Συμβουλίου, της 23ης Οκτωβρίου 2001, περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας (ΕΕ L 297 της 15.11.2001, σ. 7).Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:Οι χώρες ΕΖΕΣ ειδοποιούν την Επιτροπή σύμφωνα με το άρθρο 2 παράγραφος 1 στοιχείο β) στην Επιτροπή'.Άρθρο 2Η παρούσα απόφαση τίθεται σε ισχύ την , υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [3].[3]  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]Η απόφαση εφαρμόζεται από 1ης Ιανουαρίου 2003.Άρθρο 3Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες,Για τη Μικτή Επιτροπή του ΕΟΧΟ ΠρόεδροςΟι Γραμματείς  της Μικτής Επιτροπής του ΕΟΧ


Σχέδιο αποφαση της μικτης Επιτροπης του ΕΟX για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας ΕΟΧ και του πρωτοκόλλου 37 της συμφωνίας ΕΟΧ που περιλαμβάνει τον κατάλογο ο οποίος αναφέρεται στο άρθρο 101 - Σχέδιο της Κοινής Θέσης της Κοινότητας -


Σημαντική ανακοίνωση νομικού περιεχομένου

|

52007SC1058

Σχέδιο αποφαση τησ Μικτησ Επιτροπησ του ΕΟΧ για την τροποποίηση του παραρτήματος Ι (Κτηνιατρικά και φυτοϋγειονομικά θέματα), του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας ΕΟΧ - Σχέδιο της Κοινής Θέσης της Κοινότητας -  /* SEC/2007/1058 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 6.8.2007SEC(2007) 1058 τελικόΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του παραρτήματος Ι (Κτηνιατρικά και φυτοϋγειονομικά θέματα), του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας ΕΟΧ- Σχέδιο της Κοινής Θέσης της Κοινότητας - (υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1 Η Επιτροπή διαπραγματεύτηκε, σύμφωνα με τις οδηγίες διαπραγμάτευσης του Συμβουλίου της 12ης Μαΐου 2006, συμπληρωματική συμφωνία μεταξύ της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν, με την οποία επεκτείνεται στο Πριγκιπάτο του Λιχτενστάιν η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων. Η πρόταση της Επιτροπής σχετικά με αυτήν τη συμπληρωματική συμφωνία διαβιβάστηκε στο Συμβούλιο με το έγγραφο COM(2007)68 τελικό της 23ης Φεβρουαρίου 2007.2. Το Λιχτενστάιν είναι μέρος της συμφωνίας ΕΟΧ ενώ η Ελβετία όχι. Συνεπώς, για λόγους νομικής σαφήνειας, πρέπει να διευκρινιστεί ποιές διατάξεις της συμφωνίας ΕΟΧ και ποιές διατάξεις της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων, αντίστοιχα, διέπουν τις σχέσεις μεταξύ της ΕΕ και του Λιχτενστάιν σ’αυτόν τον τομέα.3. Επομένως, η Μικτή Επιτροπή του ΕΟΧ πρέπει να εκδώσει, παράλληλα, απόφαση της Μικτής Επιτροπής του ΕΟΧ σχετικά με την παροχή των κατάλληλων παρεκκλίσεων στο Λιχτενστάιν από τους αντίστοιχους τομείς της συμφωνίας ΕΟΧ, καθόλη τη διάρκεια ισχύος της συμπληρωματικής συμφωνίας μεταξύ της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν με την οποία επεκτείνεται στο Πριγκιπάτο του Λιχτενστάιν η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων. Προβλέπεται ότι οι δύο ρυθμίσεις θα τεθούν σε ισχύ ταυτοχρόνως.4. Η Μικτή Επιτροπή του ΕΟΧ πρέπει επομένως να εγκρίνει τη συνημμένη απόφαση για την τροποποίηση των κεφαλαίων ΙΙ (Ζωοτροφές) και ΙΙΙ (Φυτοϋγειονομικά θέματα) του παραρτήματος Ι, των κεφαλαίων XII (Τρόφιμα) και XXVII (Αλκοολούχα ποτά) του παραρτήματος ΙΙ, και του πρωτοκόλλου 47 (Οίνος) της συμφωνίας ΕΟΧ με σκοπό την αναστολή τους, κατά περίπτωση, για το Λιχτενστάιν στο βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν.5. Το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο προβλέπει ότι το Συμβούλιο καθορίζει τη θέση της Κοινότητας γι’αυτό τον τύπο αποφάσεων της Μικτής Επιτροπής.6. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση. Η Επιτροπή έχει σκοπό να παρουσιάσει τη θέση της Κοινότητας στη Μικτή Επιτροπή του ΕΟΧ το συντομότερο δυνατό μετά την έγκρισή της από το Συμβούλιο.ΣχέδιοΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧγια την τροποποίηση του παραρτήματος Ι (Κτηνιατρικά και φυτοϋγειονομικά θέματα), του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας ΕΟΧΗ ΜΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,Εκτιμώντας τα ακόλουθα:(1) Το παράρτημα Ι της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ... της …[1](2) Το παράρτημα ΙΙ της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ... της …[2](3) Το πρωτόκολλο 47 της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ..., της ….[3](4) Το Πριγκιπάτο του Λιχτενστάιν και η Ελβετική Συνομοσπονδία αποτελούν τελωνειακή ένωση βάσει της συνθήκης τελωνειακής ένωσης της 29ης Μαρτίου 1923.(5) Το παράρτημα 11, Υγειονομικά και ζωοτεχνικά μέτρα που εφαρμόζονται στο εμπόριο ζώντων ζώων και ζωικών προϊόντων, της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (εφεξής «γεωργική συμφωνία»)[4] εφαρμόζεται στο Λιχτενστάιν. Κατά συνέπεια, η απόφαση της Μικτής Επιτροπής του ΕΟΧ αριθ. 1/2003[5] απαλλάσσει το Λιχτενστάιν από την εφαρμογή του κεφαλαίου Ι του παραρτήματος Ι της συμφωνίας.(6) Η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας με ημερομηνία 22 Ιουλίου 1972[6], όπως έχει τροποποιηθεί, επεκτάθηκε στο Λιχτενστάιν με συμπληρωματική συμφωνία με ημερομηνία 22 Ιουλίου 1972[7]. Κατά συνέπεια, η απόφαση της Μικτής Επιτροπής του ΕΟΧ αριθ. 177/2004[8] απαλλάσσει το Λιχτενστάιν από την εφαρμογή του πρωτοκόλλου αριθ. 3 και μερών του πρωτοκόλλου αριθ. 4 της συμφωνίας.(7) Η Ευρωπαϊκή Κοινότητα, η Ελβετική Συνομοσπονδία και το Λιχτενστάιν συμφώνησαν να επεκτείνουν την εφαρμογή των διατάξεων της γεωργικής συμφωνίας στο Λιχτενστάιν με συμπληρωματική συμφωνία, η οποία πρέπει να τεθεί σε ισχύ ταυτόχρονα με την παρούσα συμφωνία.(8) Είναι επομένως σκόπιμο, καθώς και για να εξασφαλιστεί η συνεκτική εφαρμογή μιας μόνο σειράς κανόνων για ολόκληρη την τροφική αλυσίδα, να απαλλαγεί το Λιχτενστάιν από την εφαρμογή των αντίστοιχων μερών της συμφωνίας, δηλαδή του παραρτήματος Ι, των κεφαλαίων XII και XXVII του παραρτήματος ΙΙ, και του πρωτοκόλλου 47 καθόλη τη διάρκεια εφαρμογής της γεωργικής συμφωνίας στο Λιχτενστάιν.ΑΠΟΦΑΣΙΖΕΙ:Άρθρο 1Η συμφωνία τροποποιείται όπως ορίζεται στο παράρτημα της παρούσας απόφασης.Άρθρο 2Η παρούσα απόφαση τίθεται σε ισχύ την ίδια ημέρα με τη συμπληρωματική συμφωνία, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας*..Άρθρο 3Το Λιχτενστάιν και η Ευρωπαϊκή Κοινότητα κοινοποιούν στη Μικτή Επιτροπή του ΕΟΧ την έναρξη ισχύος της συμφωνίας για την επέκταση της εφαρμογής της γεωργικής συμφωνίας στο Λιχτενστάιν.Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες, […].Για τη Μικτή Επιτροπή του ΕΟΧΟ ΠρόεδροςΟι Γραμματείς της Μικτής Επιτροπής του ΕΟΧΠΑΡΑΡΤΗΜΑτης απόφασης της Μικτής Επιτροπής του ΕΟΧ αριθ. […]Τα παραρτήματα Ι και ΙΙ και το πρωτόκολλο 47 της συμφωνίας τροποποιούνται όπως ορίζεται κατωτέρω:1. Προστίθεται το ακόλουθο κείμενο στις τομεακές προσαρμογές του παραρτήματος Ι:«Εντούτοις, το παρόν παράρτημα δεν εφαρμόζεται στο Λιχτενστάιν στο βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν.»2. Η πρώτη παράγραφος του εισαγωγικού μέρους του κεφαλαίου XII του παραρτήματος ΙΙ αντικαθίσταται από τα ακόλουθα:«Το παρόν κεφάλαιο δεν εφαρμόζεται στο Λιχτενστάιν στο βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν.»3. Προστίθεται το ακόλουθο κείμενο στο εισαγωγικό μέρος του κεφαλαίου XXVII του παραρτήματος ΙΙ:«Το παρόν κεφάλαιο δεν εφαρμόζεται στο Λιχτενστάιν στο βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν.»4. Προστίθεται το ακόλουθο κείμενο στο εισαγωγικό μέρος του πρωτοκόλλου 47:«Εντούτοις, το παρόν πρωτόκολλο δεν εφαρμόζεται στο Λιχτενστάιν στο βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν.»[1] ΕΕ L …[2] ΕΕ L …[3] ΕΕ L …[4] ΕΕ L 114 της 30.4.2002, σ. 132.[5] ΕΕ L 94 της 10.4.2003, σ. 43.[6] ΕΕ L 300 της 31.12.1972, σ. 189.[7] ΕΕ L 300 της 31.12.1972, σ. 281.[8] ΕΕ L 133 της 26.5.2005, σ. 33.* [Δεν αναφέρονται συνταγματικές απαιτήσεις.] [Αναφέρονται συνταγματικές απαιτήσεις.]


Σημαντική ανακοίνωση νομικού περιεχομένου

|

52005SC0646

Σχέδιο Αποφασης της Μικτης Επιτροπης του ΕΟX για την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας ΕΟΧ - Σχέδιο της Κοινής Θέσης της Κοινότητας  /* SEC/2005/0646 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 19.5.2005SEC(2005) 646 τελικόΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟXγια την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας ΕΟΧ- Σχέδιο της Κοινής Θέσης της Κοινότητας - (υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Για την εξασφάλιση της απαιτούμενης ασφάλειας δικαίου και ομοιογένειας, η Μικτή Επιτροπή του ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.2. Συνεπώς η Μικτή Επιτροπή του ΕΟΧ πρέπει να τροποποιήσει το παράρτημα XI (Υπηρεσίες Τηλεπικοινωνιών) της συμφωνίας ΕΟΧ εγκρίνοντας το συνημμένο σχέδιο απόφασης που αφορά:-  32004 R 0460 : Κανονισμός (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (ΕΕ L 77 της 13ης Μαρτίου 2004, σ.1)3. Το σχέδιο απόφασης της Μικτής Επιτροπής του ΕΟΧ παρέχει το πλαίσιο για τη συμμετοχή των κρατών ΕΟΧ ΕΖΕΣ στον Ευρωπαϊκό Οργανισμό για την Ασφάλεια Δικτύων και Πληροφοριών, περιλαμβανομένων ορισμένων διατάξεων σχετικά με τη χρηματοδοτική συμβολή των κρατών ΕΟΧ ΕΖΕΣ, καθώς και των λεπτομερειών για τη συμμετοχή τους στο διοικητικό συμβούλιο που συγκροτήθηκε βάσει του κανονισμού, ήτοι την πλήρη συμμετοχή εκτός από το δικαίωμα ψήφου.4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας για τις αποφάσεις που αφορούν επέκταση του κοινοτικού δικαίου μέσω εισαγωγής σημαντικών τροποποιήσεων.5. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση, μετά την οποία η Επιτροπή θα παρουσιάσει, εν ευθέτω χρόνω, τη θέση της Κοινότητας στη Μικτή Επιτροπή του ΕΟΧ.ΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟXγια την τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας ΕΟΧΗ ΜΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,Εκτιμώντας τα ακόλουθα:(1) Το παράρτημα XI της συμφωνίας τροποποιήθηκε με την απόφαση αριθ. .../... της Μικτής Επιτροπής του ΕΟΧ, της …[1] .(2) Ο κανονισμός (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών[2] έχει στόχο την ενίσχυση της ικανότητας της Κοινότητας, των κρατών μελών και, κατά συνέπεια, της επιχειρηματικής κοινότητας, για την πρόληψη, την επίλυση και την αντιμετώπιση ζητημάτων ασφάλειας δικτύων και πληροφοριών.(3) Οι δραστηριότητες του Ευρωπαϊκού Οργανισμού για την Ασφάλεια Δικτύων και Πληροφοριών είναι δυνατόν να επηρεάσουν ζητήματα ασφάλειας δικτύων και πληροφοριών εντός του Ευρωπαϊκού Οικονομικού Χώρου.(4) Συνεπώς, ο κανονισμός (ΕΚ) αριθ. 460/2004 πρέπει να ενσωματωθεί στη συμφωνία ώστε να επιτραπεί η πλήρης συμμετοχή των κρατών ΕΖΕΣ στον Ευρωπαϊκό Οργανισμό για την Ασφάλεια Δικτύων και Πληροφοριών,ΑΠΟΦΑΣΙΖΕΙ:Άρθρο 1Το παράρτημα XI της συμφωνίας τροποποιείται όπως καθορίζεται στο παράρτημα της παρούσας απόφασης.Άρθρο 2Τα κείμενα του κανονισμού (ΕΚ) αριθ. 460/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης , είναι αυθεντικά.Άρθρο 3Η παρούσα απόφαση αρχίζει να ισχύει στις [...], υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας*.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης .Βρυξέλλες,Για τη Μικτή Επιτροπή του ΕΟΧΟ ΠρόεδροςΟι Γραμματείς της Μικτής Επιτροπής του ΕΟΧΠΑΡΑΡΤΗΜΑτης απόφασης αριθ. […] της Μικτής Επιτροπής του ΕΟΧΜετά το σημείο 5γιδ (Aπόφαση 2003/548/ΕΚ της Επιτροπής) του παραρτήματος XI της συμφωνίας, προστίθενται τα ακόλουθα:«5γιε. 32004 R 0460 : Κανονισμός (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (ΕΕ L 77, 13.3.2004, σ.1).Για τους σκοπούς της παρούσας συμφωνίας, το κείμενο του κανονισμού προσαρμόζεται, ως εξής:α) Εφόσον δεν υπάρχει αντίθετη πρόβλεψη, και με την επιφύλαξη των διατάξεων του πρωτοκόλλου 1 της συμφωνίας, ο όρος «κράτος-η μέλος-η» καθώς και άλλοι όροι που περιέχονται στον κανονισμό και αναφέρονται στους δημόσιους φορείς τους θεωρούνται ότι περιλαμβάνουν, εκτός από την έννοια που έχουν στον κανονισμό, τα κράτη ΕΖΕΣ και τους δημόσιους φορείς τους. Ισχύει η παράγραφος 11 του πρωτοκόλλου 1.β) Όσον αφορά τα κράτη ΕΖΕΣ, ο Οργανισμός, εφόσον κρίνεται αναγκαίο, επικουρεί την εποπτεύουσα αρχή της ΕΖΕΣ ή τη μόνιμη επιτροπή, ανάλογα με την περίπτωση, κατά την άσκηση των αντίστοιχων καθηκόντων τους.γ) Στο άρθρο 6 προστίθεται η ακόλουθη παράγραφος:«11. Τα κράτη ΕΖΕΣ συμμετέχουν πλήρως στο διοικητικό συμβούλιο και έχουν, στο πλαίσιο αυτού, τα ίδια δικαιώματα και υποχρεώσεις με τα κράτη μέλη της ΕΕ με εξαίρεση το δικαίωμα ψήφου.»δ) Στο άρθρο 14 προστίθενται τα ακόλουθα:«4. Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής εφαρμόζεται, για τους σκοπούς του παρόντος κανονισμού, σε κάθε έγγραφο του Οργανισμού που αφορά και τα κράτη ΕΖΕΣ.»ε) Στο άρθρο 15 προστίθεται η ακόλουθη παράγραφος:«12. Τα κράτη ΕΖΕΣ συμμετέχουν στην χρηματοδοτική συνεισφορά της Κοινότητας που αναφέρεται στην πρώτη περίπτωση της παραγράφου 1. Για το σκοπό αυτό, οι διαδικασίες που προβλέπονται στο άρθρο 82 παράγραφος 1 στοιχείο α) και στο πρωτόκολλο 32 της συμφωνίας ισχύουν κατ’ αναλογία.»στ) Στο άρθρο 19 προστίθεται η ακόλουθη παράγραφος:«3. Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, οι υπήκοοι των κρατών ΕΖΕΣ που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από τον Γενικό Διευθυντή του Οργανισμού.»ζ) Στο άρθρο 20 προστίθεται η ακόλουθη παράγραφος:«2. Τα κράτη ΕΖΕΣ εφαρμόζουν στον Οργανισμό και στο προσωπικό του το πρωτόκολλο περί των προνομίων και ασυλιών των Ευρωπαϊκών Κοινοτήτων και τους ισχύοντες κανόνες που έχουν θεσπιστεί σύμφωνα με το πρωτόκολλο.» »[1] EE C , , σ.[2] ΕΕ L 77, 13.3.2004, σ. 1.* [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Σχέδιο απόφασης των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, οι οποίοι συνήλθαν στο πλαίσιο του Συμβουλίου, για τον προσδιορισμό των όρων στους οποίους υπόκειται η υπαγωγή ορισμένων προϊόντων ΕΚΑΧ σε ευνοϊκό δασμολογικό καθεστώς κατά την εισαγωγή του ειδικού τους προορισμού ( ΕΚΑΧ )